                                              


                                                        

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                                                                                                     Bucureşti, 17 septembrie 2019

                                                                          PL-x 326/2019     

      AVIZ

      asupra
Proiectului de Lege pentru introducerea disciplinei “Educaţie şi cultură media” în învăţământul preuniversitar

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru introducerea disciplinei “Educaţie şi cultură media” în învăţământul preuniversitar, trimis cu adresa nr. PL-x 326 din 1 iulie 2019, înregistrat cu nr.4c-13/600 din 2 iulie 2019.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare introducerea disciplinei “Educaţie şi cultură media” în programa de învăţământ preuniversitar, ca disciplină obligatorie.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din ziua de 17 septembrie 2019.

Membrii comisiei au examinat iniţiativa legislativă supusă avizării, expunerea de motive, punctul de vedere al Guvernului, înregistrat cu nr.788 din 27 mai 2019, conform căruia Guvernul nu susţine adoptarea iniţiativei legislative, avizul nefavorabil al Consiliului Economic şi Social, transmis prin adresa cu nr.665 din 13 februarie 2019 şi avizul favorabil cu observaţii şi propuneri al Consiliului Legislativ, transmis prin adresa cu nr.84 din 13 februarie 2019.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative, în forma transmisă Comisiei juridice, de disciplină şi imunităţi de către Biroul permanent, întrucât, potrivit art.65 alin.(4) din Legea educaţiei naţionale nr.1/2011, cu modificările şi completările ulterioare, “Planurile-cadru şi programele şcolare pentru disciplinele/domeniile de studiu, respectiv modulele de pregătire din învăţământul preuniversitar sunt elaborate de către instituţiile şi organismele abilitate ale Ministerului Educaţiei Naţionale şi se aprobă prin ordin al Ministrului educaţiei naţionale”. 
În raport de obiectul şi conţinutul reglementării, proiectul de lege face parte din categoria legilor ordinare, în temeiul Deciziilor Curţii Constituţionale nr.548/2008 şi 786/2009.

                                PREŞEDINTE,                          

               SECRETAR,

                               Nicuşor HALICI                                                  Aida-Cristina CĂRUCERU

